Som andre tidligere har nævnt, så er udlejeren meget behagelig, som kom med gode tips, og svarede udførligt på vore spørgsmål. Kommunikationen var også super, og lokationen var perfekt.
Vi var dog ikke tilfredse med lejligheden/værelserne. I omtalen står følgende: ”This is not a regular apartment, but a unique guest suite”. Det er korrekt at det ikke er en almindelig lejlighed, men lejligheden lever ikke op til hvad jeg forstår ved en unique quest suite. Suiten bestod af to værelser, hvoraf det ene end ikke havde et vindue. Lejligheden trængte i høj grad til en kærlig hånd. Den virkede noget slidt. Det virkede som om der blev brugt så få ressourcer som muligt på lejemålet. F.eks. hang der kabler ned fra en router, der var placeret ovenpå et skab der hang på væggen. Udlejeren havde ikke engang ulejliget sig med at vikle kablet ud, så der hang blot et langt sammenfiltret kabel fra router ned til et stik på væggen. Et andet eksempel: fra væggen i badeværelset var trukket et løst liggende strømkabel ud under døren til badeværelset, langs gulvet og videre ind i køkkenet. Så det var ikke så meget "unique guest suite" vi oplevede.